**ԱՄՓՈՓԱԹԵՐԹ**

**«Հայաստանի Հանրապետության եվ Համաշխարհային բանկի միջեվ 2021 թվականի մայիսի 17-ին ստորագրված «ՀԱՅԱՍՏԱՆԻ Արդյունահանող ճյուղերի թափանցիկության նախաձեռնությանն աջակցության լրացուցիչ ֆինանսավորում» (դրամաշնորհ N TF0B4808) նամակ-համաձայնագիրը հաստատելու մասին» ՀԱՆՐԱՊԵՏՈՒԹՅԱՆ նախագահի ՀՐԱՄԱՆԱԳՐԻ ՆԱԽԱԳԾԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ արդարադատության նախարարություն**
 | 25.05.2021թ. N 01/14.2/13883-2021 |
|  Նամակ-համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր: Միաժամանակ հայտնում ենք, որ Հայաստանի Հանրապետության համար գույքային պարտավորություններ նախատեսելու դեպքում Նամակ-համաձայնագիրը ենթակա է վավերացման: | Ընդունվել է: |   |
| 1. **ՀՀ** **արտաքին գործերի նախարարություն**
 | 24.05.2021թ.N 1111/21042-21 |
|  Հայաստանի Հանրապետության և Համաշխարհային բանկի միջև 2021թ. մայիսի 17-ին ստորագրված «Հայաստանի արդյունահանող ճյուղերի թափանցիկության նախաձեռնությանն աջակցության լրացուցիչ ֆինանսավորում» (Դրամաշնորհ թիվ TF0B4808) նամակ-համաձայնագրով նախատեսվում է Ստացողին տրամադրել 500.000 (հինգ հարյուր հազար) ԱՄՆ դոլարը չգերազանցող գումարով դրամաշնորհ, որի նպատակն է աջակցել Ստացողին հանքարդյունաբերության ոլորտի թափանցիկության և հաշվետվության բարձրացման հարցում՝ արդյունահանող ճյուղերի թափանցիկության նախաձեռնության (ԱՃԹՆ) ստանդարտի արդյունավետ իրականացմամբ:Դրամաշնորհային նամակ-համաձայնագիրը ուժի մեջ չի մտնում, քանի դեռ Համաշխարհային բանկին չեն ներկայացվել դրան բավարարող ապացույցներ այն մասին, որ ստորև նշված պայմանները բավարարվել են, մասնավորապես, որ Ստացողի անունից սույն Համաձայնագրի կնքումն ու հանձնումը սահմանված կարգով ստացել են նոտարական վավերացում կամ վավերացվել են կառավարության կողմից անհրաժեշտ բոլոր գործողություններով: Բացառությամբ այն դեպքերի, երբ Ստացողի և Համաշխարհային բանկի միջև ձեռք է բերվել այլ համաձայնություն, սույն Համաձայնագիրն ուժի մեջ է մտնում այն ամսաթվին, երբ Համաշխարհային բանկը Ստացողին կուղարկի 4.01 բաժնի համաձայն պահանջվող ապացույցներն իր կողմից ընդունելու մասին ծանուցում (Ուժի մեջ մտնելու ամսաթիվ): Եթե մինչև Ուժի մեջ մտնելու ամսաթիվը տեղի է ունեցել որևէ դեպք, որը Համաձայնագիրն ուժի մեջ մտած լինելու դեպքում Համաշխարհային բանկին իրավունք կտար կասեցնելու Ստացողի՝ Դրամաշնորհի հաշվից առհանումներ կատարելու իրավունքը, ապա Համաշխարհային բանկը կարող է հետաձգել սույն բաժնում հիշատակված ծանուցումն ուղարկելը՝ մինչև այդ դեպքը (կամ դեպքերը) դադարի (դադարեն) գոյություն ունենալ: Առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ վարած արտաքին քաղաքականության տեսանկյունից՝ Հայաստանի Հանրապետության և Համաշխարհային բանկի միջև 2021թ. մայիսի 17-ին ստորագրված «Հայաստանի արդյունահանող ճյուղերի թափանցիկության նախաձեռնությանն աջակցության լրացուցիչ ֆինանսավորում» (Դրամաշնորհ թիվ TF0B4808) նամակ-համաձայնագրի վավերացումը կամ հաստատումը նպատակահարմար է։ | Ընդունվել է: |  |
| 1. **ՀՀ ֆինանսների նախարարություն**
 | 18.05.2021թ. N Ն/5-2/11584-2021 |
|  Հայաստանի Հանրապետության և Համաշխարհային բանկի միջև 2021 թվականի մայիսի 17-ին ստորագրված «Հայաստանի արդյունահանող ճյուղերի թափանցիկության նախաձեռնությանն աջակցության լրացուցիչ ֆինանսավորում» (Դրամաշնորհ թիվ TF0B4808) նամակ-համաձայնագրում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | Ընդունվել է: |  |
| 1. **ՀՀ ՏԿԵՆ պետական գույքի կառավարման կոմիտե**
 | 25.05.2021թ.  N ՍՊ/26.2/13238-2021 |
|  Հայաստանի Հանրապետության և Համաշխարհային բանկի միջև 2021 թվականի մայիսի 17-ին ստորագրված «Հայաստանի արդյունահանող ճյուղերի թափանցիկության նախաձեռնությանն աջակցության լրացուցիչ ֆինանսավորում» (Դրամաշնորհ թիվ TF0B4808) նամակ-համաձայնագրով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է: |  |